Predkladacia správa

Materiál je predkladaný na základe uznesenia vlády SR č. 668 zo dňa 8. augusta 2007 s cieľom informovať vládu SR o priebehu a výsledkoch posudzovania Národnej správy SR, ktorá bola spracovaná v zmysle Dohovoru o jadrovej bezpečnosti.
Výsledky posudzovacieho zasadnutia potvrdili vysokú úroveň jadrovej bezpečnosti, štátneho dozoru nad jadrovou bezpečnosťou a štátneho dozoru nad ochranou zdravia pred nepriaznivými účinkami ionizujúceho žiarenia v SR. Súčasne zmluvné strany odporučili SR podať podrobnú správu o stave jadrovej bezpečnosti jadrových zariadení v špecifických oblastiach. 
Materiál nebude mať dopad na štátny rozpočet, rozpočty obcí a rozpočty vyšších územných celkov. Rovnako nebude mať ekonomický vplyv, environmentálny vplyv, ani vplyv na zamestnanosť a podnikateľské prostredie.